"सरकार आपके द्वार" कार्यक्रम मार्च महीने में भी जारी | BNN BHARAT NEWS
"सरकार आपके द्वार" कार्यक्रम मार्च महीने में भी जारी
गोड्डा: सरकार आपके द्वार कार्यक्रम के अंतर्गत सभी पात्र व्यक्तियों को कल्याणकारी योजना का लाभ सुगमतापूर्वक उपलब्ध कराने एवं विभिन्न योजनाओं के अंतर्गत विशेष शिविर का कार्यक्रम निर्धारित किया गया है.
वहीं लंबित दावों के भुगतान के साथ-साथ आंगनवाड़ी सेविका/ सहायिका/ पारा शिक्षक, मदरसा शिक्षक, अनुबंध कर्मियों आदि के लंबित मानदेय वेतन के भुगतान तथा विभिन्न स्तरों कार्यान्वित की जाने वाली योजना /कार्यक्रमों के संदर्भ के शिकायतों की प्राप्ति एवं निष्पादन के साथ-साथ फ्लैगशिप योजनाओं के क्रियान्वयन अनुश्रवण व निगरानी हेतु विशेष शिविर में सरकार द्वारा संचालित सभी जन कल्याणकारी योजनाओं का लाभ देने के लिए विभिन्न विभागों में माह मार्च 2020 तक जिला अंतर्गत प्रखंड एवं पंचायत मुख्यालय स्तर पर आयोजित विशेष शिविर का कार्यक्रम निर्धारित किया गया है.
प्रखंड मुख्यालय में दिनांक 04.03 .2020 से 18.03. 2020 तक प्रत्येक बुधवार को ठाकुरगंगटी, गोड्डा, मेहरमा के लिए निर्धारित किया गया है, जिसमें उपायुक्त महोदया गोड्डा/ जिला स्तरीय प्राधिकृत पदाधिकारी की निगरानी में शिविर का आयोजन किया जाना निश्चित है.
इसी प्रकार पंचायत मुख्यालय स्तर पर शिविर का आयोजन प्रत्येक शनिवार 07.03.2020 से 28.03.2020 तक उप विकास आयुक्त गोड्डा की निगरानी में शिविर का आयोजन किया जाएगा, जिसमें 9 प्रखंडों के पंचायत शामिल हैं. पंचायतवार शिविर के आयोजन तिथि संबंधित विभाग से प्राप्त की जा सकती है.
शौचालय निर्माण हेतु लक्ष्य निर्धारित
जिला परिवहन पदाधिकारी के द्वारा किया गया जनता दरबार का आयोजन